การปลดล็อคการตรวจ อาจพบผู้ติดเชื้อรายวันเร่งตัวขึ้นต่อ แต่คาดว่าตลาดหุ้นรับรู้ประเด็นดังกล่าวแล้ว ตลาดหุ้นยังมีความไม่แน่นอนสูงจากปัจจัยสถาณการณ์โควิด ความคืบหน้าการจัดหาวัคซีนคือทางออก /SET 1550-60 หุ้นแนะนำ CKP
13 กรกฎาคม 2564

การปลดล็อคการตรวจ อาจพบผู้ติดเชื้อรายวันเร่งตัวขึ้นต่อ แต่คาดว่าตลาดหุ้นรับรู้ประเด็นดังกล่าวแล้ว ความคืบหน้าการจัดหาวัคซีนคือทางออก เมื่อวันที่ 12 ก.ค. 64 นายแพทย์ไพศาล ดั่นคุ้ม เลขาธิการคณะกรรมการอาหารและยา (อย.) กล่าวว่า ขณะนี้ชุดตรวจ Antigen Test Kit เป็นการใช้โดยบุคลากรทางการแพทย์ ดำเนินการในสถานพยาบาล ส่วนการให้ประชาชนใช้ได้เองนั้น วันนี้นายอนุทิน ชาญวีรกูล รมต.กระทรวงสาธารณสุขได้ลงนามบังคับใช้หลังประกาศในราชกิจจานุเบกษา คาดว่าสัปดาห์หน้าประชาชนจะเริ่มใช้เองได้ สำหรับช่องทางการจำหน่ายชุดตรวจ Antigen Test Kit ต้องเป็นสถานพยาบาล คลินิกเวชกรรม คลินิกเทคนิคการแพทย์ และร้านขายยาที่มีเภสัชกร ไม่สามารถขายทางอินเทอร์เน็ตได้ โดยชุดตรวจที่มีการขึ้นทะเบียน 24 ราย ในจำนวนนี้ประมาณ 7 รายได้ยื่นเรื่องเพื่อปรับเอกสารกำกับการใช้สำหรับการใช้ด้วยตนเอง และจะมีมากขึ้นหลังกฎหมายบังคับใช้ ซึ่งถือเป็นอีกหนึ่งการปลดล็อคเพิ่มความสามารถในการตรวจ หลังจากก่อนหน้านี้ได้ปลดล็อคให้โรงพยาบาลสามารถตรวจโควิดได้โดยไม่บังคับให้ต้องมีเตียงรองรับผู้ป่วยกรณีติดเชื้อ จากมาตรการข้างต้นเราคาดว่าจะทำให้สามารถตรวจเชื้อรายวันได้มากขึ้นอย่างมีนัยยะ ส่งผลให้เราอาจเห็นจำนวนผู้ติดเชื้อรายวันเร่งตัวสูงขึ้นทะลุหลัก 10,000 รายต่อวันได้ อย่างไรก็ตามเรามองว่าตลาดได้รับรู้เรื่องจำนวนผู้ติดเชื้อจะทะลุระดับ 10,000 ต่อวันไปแล้ว ดังนั้นคาดว่าผลกระทบจากประเด็นนี้ต่อตลาดหุ้นจำกัด ขณะที่ติดตามการแถลงมาตรการเยียวยาจากรัฐบาลหลังประชุมครม.วันนี้
ผลกระทบต่อกลุ่มโรงพยาบาล จากทั้งสองการปลดล็อคข้างต้น เราคาดว่าจะกระทบต่อหุ้นกลุ่มโรงพยาบาลเชิงบวกระยะสั้นจากรายได้การตรวจมากที่เพิ่มมากขึ้น อย่างไรก็ตามคาดว่าอัตรากำไรจะลดลงหากนำ Antigen Test Kit เข้ามา เนื่องจาก Antigen Test Kit ซึ่งรายได้และกำไรต่ำกว่า (ค่าใช้จ่าย 400-600 บาท) แบบการตรวจ RTPCR (ค่าใช้จ่าย 3,000 บาท) ทำให้ระยะกลางผลกระทบต่อรายได้และกำไรยังไม่แน่นอน เรามอง BDMS เป็น Top picks ในกลุ่มโรงพยาบาล จากรายได้ที่เกี่ยวข้องกับโควิดเพิ่มขึ้นและไม่ได้เน้นการตรวจโควิดมากนักในช่วงที่ผ่านมาจากข้อจำกัดการตรวจที่ต้องมีเตียงรองรับ
มุมมองตลาดหุ้น/ กลยุทธ์การลงทุน วันนี้คาด SET แกว่ง 1550-60 หุ้นแนะนำ CKP
หุ้นแนะนำ CKP (พื้นฐาน 6.15 บาท) คาดว่ากลุ่มโรงไฟฟ้าจะได้รับผลกระทบจากสถาณการณ์ lockdown ปัจจุบันจำกัด คาดว่าบริษัทจะมีกำไร 2Q21 บวกได้ทั้ง YoY และ QoQ สูงขึ้นหนุนจากกระแสนำไหลเข้าของ NN2 และ XPCL เพิ่มขึ้น ซึ่งคิดเป็น 82% ของกำลังการผลิตรวม
รายงานตัวเลขเศรษฐกิจ
วันพุธ ติดตาม ตัวเลขเงินเฟ้อทั่วไปของอังกฤษเดือน มิ.ย. คาด +2.1% YoY ตัวเลขดัชนีราคาผู้ผลิตของสหรัฐฯ เดือน มิ.ย. คาด +0.8% MoM และ +6.6% YoY ตัวเลขสต๊อกน้ำมันดิบของสหรัฐฯ รายสัปดาห์คาด -6.86 ล้านบาร์เรล รายงาน Fed Beige Book และถ้อยแถลงของ ปธ.เฟด ต่อสภา Congress เรื่องการดำเนินนโยบายการเงินรอบครึ่งปี
วันพฤหัสฯ ติดตาม ตัวเลข GDP ไตรมาส 2/64 ของจีนคาด +0.6% QoQ และ +18.3% YoY ตัวเลขผลผลิตภาคอุตสาหกรรมของจีนเดือน มิ.ย. คาด +8.8% YoY ตัวเลข Retail Sales ของจีนเดือน มิ.ย. คาด +12.4% YoY ตัวเลข การขอรับสวัสดิการว่างงานของสหรัฐฯรายสัปดาห์คาด 3.73 แสนคน ตัวเลขดัชนีผลผลิตภาคอุตสาหกรรมของสหรัฐฯ เดือน มิ.ย. คาด +16.3% YoY ดัชนีราคาสินค้านำเข้าของสหรัฐฯ เดือน มิ.ย. คาด +11.3% YoY และรายงานภาวะตลาดน้ำมันรายเดือนของกลุ่ม OPEC
วันศุกร์ ติดตาม ผลการประชุมธนาคารกลางญี่ปุ่นคาดคงอัตราดอกเบี้ยนโยบายที่ -0.10% ยอดจดทะเบียนรถยนต์ใหม่ใน Eurozone เดือน มิ.ย. คาด +53.4% YoY ตัวเลขเงินเฟ้อทั่วไป และเงินเฟ้อพื้นฐานของ Eurozone เดือน มิ.ย. คาด +2.0% YoY และ +1.0% YoY ตามลำดับ และตัวเลข Retail sales ของสหรัฐฯ เดือน มิ.ย. คาด -1.3% MoM